Kvennalandslið Íslands í fótbolta mætir Kýpur í undankeppni HM 2023 í kvöld. Þorsteinn Halldórsson þjálfari liðsins hefur ekki áhyggjur af því að íslenska liðið vanmeti Kýpur þrátt fyrir að hafa unnið þær stórt í síðasta leik liðanna.
Ísland vann 5-0 sigur á Kýpur á Laugardalsvelli fyrir rúmum mánuði síðan. Íslenska liðið var í raun óheppið að skora ekki fleiri mörk. Þorsteinn Halldórsson, þjálfari liðsins, hefur ekki áhyggjur af því að íslenska liðið muni vanmeta andstæðinginn. Þá muni hann ekki breyta áherslum liðsins frá fyrri leiknum að neinu ráði.
Holland, sem er á toppi riðilsins, gerði 2-2 jafntefli við Tékkland um helgina. Holland er nú með 11 stig í toppsætinu en Ísland sex stig í öðru sæti. Ísland á hins vegar tvo leiki til góða á Holland og getur því farið upp fyrir Hollendinga með því að vinna næstu tvo leiki. Leikur Íslands og Kýpur er í dag klukkan fimm og verður sýndur beint á RÚV. Upphitun hefst í HM stofunni klukkan hálf fimm.
Íslenska karlalandsliðið í körfubolta steinlá fyrir Rússum í undankeppni HM í gærkvöld. Ísland gerði aðeins 18 stig í fyrri hálfleik en Rússland 42. Rússar unnu að lokum með 24 stiga mun 89-65.
Kvennalandslið Íslands í fótbolta leikur lokaleik sinn á árinu í dag þegar liðið mætir Kýpur í undankeppni HM. Þá steinlá íslenska karlalandsliðið í körfubolta fyrir Rússlandi í gærkvöld.